Կարդալով Սուրբ Գիրքը տեսնում ենք առաքելության բազում օրինակներ. Մարգարեն առաքվում է ինչ-որ հանձնարարությամբ, հրեշտակը առաքվում է Մարիամ Աստվածածնի մոտ կամ Հովհաննես Մկրտչի առաքումը Քրիստոսի առջևից, և այլն: Սակայն Աստծու գերագույն առաքյալը Իր միածին Որդին էր` Հիսուս Քրիստոս, Ում Աստված ուղարկեց լինելու Քահանայապետ, ինչպես ասում է Պողոս առաքյալը Եբրայեցիներին ուղղված նամակում: